วันเสาร์ที่ 5 มีนาคม 2565
“เฉลิมชัย” นำทีมเยือนดูไบ ดันไทยเป็นเจ้าภาพจัดงานมหกรรมพืชสวนโลก หวังฟื้นเศรษฐกิจสร้างความเชื่อมั่นประเทศ ชูคอนเซ็ปท์ “วิถีชีวิต สายน้ำ และพืชพรรณ”
“เฉลิมชัย” นำทีมเยือนดูไบ ดันไทยเป็นเจ้าภาพจัดงานมหกรรมพืชสวนโลก หวังฟื้นเศรษฐกิจสร้างความเชื่อมั่นประเทศ ชูคอนเซ็ปท์ “วิถีชีวิต สายน้ำ และพืชพรรณ” พร้อมเจรจาหารือกับรัฐมนตรีเศรษฐกิจของสหรัฐอาหรับเอมิเรตส์
“เฉลิมชัย”นำทีมเยือนดูไบดันไทยเป็นเจ้าภาพจัดงานมหกรรมพืชสวนโลกหวังฟื้นเศรษฐกิจสร้างความเชื่อมั่นประเทศชูคอนเซ็ปท์“วิถีชีวิตสายน้ำและพืชพรรณ”พร้อมเจรจาหารือกับรัฐมนตรีเศรษฐกิจของสหรัฐอาหรับเอมิเรตส์(UAE)เพื่อขยายความร่วมมือด้านการค้าการลงทุนสินค้าเกษตร-อาหารและระบบรับรองมาตรฐานฮาลาล
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยวันนี้(5มี.ค.)ว่าเตรียมนำคณะผู้บริหารของ3หน่วยงานได้แก่กระทรวงเกษตรและสหกรณ์สำนักงานส่งเสริมการจัดประชุมและนิทรรศการ(องค์การมหาชน)และจังหวัดอุดรธานีเดินทางไปเยือนนครดูไบประเทศสหรัฐอาหรับเอมิเรตส์(UAE)ตามคำเชิญของคณะกรรมการบริหารสมาคมพืชสวนระหว่างประเทศ(AIPH)ในการเข้าร่วมประชุมSpring MeetingของAIPHระหว่างวันที่6 – 12มีนาคม2565เพื่อพิจารณาข้อเสนอของประเทศไทยพร้อมกับหารือแลกเปลี่ยนความคิดเห็นและการสนับสนุนการจัดงานมหกรรมพืชสวนโลกจังหวัดอุดรธานีพ.ศ.2569และจังหวัดนครราชสีมาพ.ศ.2572
“งานมหกรรมพืชสวนโลกเป็นงานที่ยิ่งใหญ่และมีความสำคัญต่อประเทศไทยเป็นอย่างยิ่งเป็นโอกาสที่ประเทศไทยจะได้แสดงศักยภาพในการจัดงานมหกรรมพืชสวนโลกอีกครั้งหนึ่งภายใต้หัวข้อ“วิถีชีวิตสายน้ำและพืชพรรณ” (Diversity of Life : People, Water and Plants)และยืนยันว่าประเทศไทยมีความพร้อมในการจัดงานซึ่งหากประเทศไทยได้รับการคัดเลือกเป็นเจ้าภาพในการจัดงานครั้งนี้จะส่งผลดีต่อการกระตุ้นเศรษฐกิจและสร้างความเชื่อมั่นด้านการลงทุนและการค้าต่อประเทศไทย”รมว.เกษตรฯกล่าว
นายเฉลิมชัยกล่าวอีกว่าประเทศไทยเคยเป็นเจ้าภาพการจัดงานมหกรรมพืชสวนโลกมาแล้วจำนวน2ครั้งครั้งแรกในปีพ.ศ. 2549 (Type A1)ได้รับรางวัลเหรียญทอง(Gold Medal)และครั้งที่2ในปีพ.ศ. 2554 (Type B)ซึ่งประเทศไทยประสบความสำเร็จเป็นอย่างมากในการจัดงานจนเป็นที่ประจักษ์และได้รับความชื่นชมจากหน่วยงานและองค์กรต่างๆทั้งในประเทศและต่างประเทศส่งผลให้ประเทศไทยก้าวขึ้นสู่ความเป็นผู้นำในด้านพืชสวนโลกประเทศหนึ่งในเอเชียเป็นที่รู้จักและยอมรับในระดับสากลหากได้ความเห็นชอบให้ไทยเป็นเจ้าภาพงานมหกรรมพืชสวนโลกจังหวัดอุดรธานีพ.ศ. 2569
ทางด้านนายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยด้วยว่าในการเยือนนครดูไบครั้งนี้รัฐมนตรีว่าการกระทรวงเกษตรและสหกรณ์ยังมีกำหนดการเจรจาหารือขยายความร่วมมือด้านการส่งเสริมการค้าและการลงทุนสินค้าเกษตรและอาหารและระบบรับรองมาตรฐานฮาลาลกับฯพณฯดร.ทานีอาเหม็ดอัลเซยูดี(H.E. Dr. Thani bin Ahmed Al Zeyoudi)รัฐมนตรีด้านการค้าระหว่างประเทศแห่งสหรัฐอาหรับเอมิเรตส์ณกระทรวงเศรษฐกิจแห่งสหรัฐอาหรับเอมิเรตส์
สำหรับการจัดงานมหกรรมพืชสวนโลกจังหวัดอุดรธานีพ.ศ.2569 (ระดับB)กำหนดสถานที่จัดงานเป็นบริเวณพื้นที่ชุ่มน้ำหนองแดตำบลกุดสระอำเภอเมืองจังหวัดอุดรธานีรวม1,030ไร่ตั้งเป้าหมายมีผู้เข้าชมงานไม่น้อยกว่า3.6ล้านคนเป็นชาวต่างชาติร้อยละ30ตลอดระยะเวลาจัดงาน134วัน(ระหว่างวันที่1พฤศจิกายน2569 – 14มีนาคม2570)
นายอลงกรณ์กล่าวต่อไปว่าคณะรัฐมนตรีได้เห็นชอบโครงการประมูลสิทธิ์กรอบงบประมาณและผู้มีอำนาจลงนามงานมหกรรมพืชสวนโลกจังหวัดอุดรธานีพ.ศ. 2569 (Type B)และจังหวัดนครราชสีมาพ.ศ. 2572 (Type A1)เมื่อวันที่16พฤศจิกายน2564และวันที่4มกราคม2565ต่อมาในวันที่4มกราคมครม.ได้อนุมัติกรอบวงเงินจัดงานมหกรรมพืชสวนโลกจังหวัดอุดรธานีพ.ศ.2569วงเงิน2,500ล้านบาทและจังหวัดนครราชสีมาพ.ศ.2572วงเงินงบ4,281ล้านบาทรวมวงเงินทั้งสิ้น6,781ล้านบาทตามที่กระทรวงเกษตรและสหกรณ์เสนอมีวัตถุประสงค์เพื่อแสดงให้เห็นถึงศักยภาพในการพัฒนาด้านพืชสวนของไทยกระตุ้นเศรษฐกิจด้านธุรกิจการส่งออกผลผลิตการเกษตรและธุรกิจท่องเที่ยวและส่งเสริมการต่อยอดการวิจัยและพัฒนา(R&D)เทคโนโลยีด้านการเกษตรทั้งยังก่อให้เกิดพื้นที่ทางเศรษฐกิจใหม่ตามนโยบายอีสานเกตเวย์และระเบียงเศรษฐกิจอีสานจากการพัฒนาพื้นที่หลังการจัดงาน